Franjevački samostan
sv. Frane u Zadru
Trg sv. Frane 1 23 000 ZADAR Tel. 023/ 250-468 Fax: 023/ 254-349
WEB STRANICA: www.svetifrane.org
Osoblje samostana: fra Josip Sopta, provincijal,
fra Drago Ljevar, gvardijan 098 337 001 ili e-mail: drago.ljevar@si.t-com.hr
fra Diego Deklić tajnik provincije, vikar, ekonom, tel. 254-348
i fra Tomislav Ćurić knjižničar
Zadar, 28. studenoga 2010.

40(51)2010.

Evanđelje Mt 24,37-44
Bdijte da budete pripravni!
Čitanje svetoga evanđelja po Mateju
U ono vrijeme:
Reče Isus svojim učenicima:
Kao u dane Noine, tako će biti
i Dolazak Sina Čovječjega.
Kao što su u dane one - prije potopa -
- jeli i pili, ženili se i udavali do dana kad Noa uđe u korablju
i ništa nisu ni slutili
dok ne dođe potop i sve odnije -
- tako će biti i Dolazak Sina Čovječjega. Dvojica će tada biti u polju:
jedan će se uzeti, drugi ostaviti.
Dvije će mljeti u mlinu:
jedna će se uzeti, druga ostaviti.
Bdijte dakle jer ne znate
u koji dan Gospodin vaš dolazi.
A ovo znajte: kad bi domaćin znao
o kojoj straži kradljivac dolazi,
bdio bi i ne bi dopustio potkopati kuće.
Zato i vi budite pripravni
jer u čas kad i ne mislite
Sin Čovječji dolazi.
Riječ Gospodnja

Put pozornosti i budnosti
Vrijeme došašća nas poziva da izađemo iz naredbene hektike predbožićnog vremena. Ali ne da prijeđemo u prividnu idilu običaja došašća, već da pođemo onim, posve drugim putem na kojega nam ukazuju tekstovi Radosne vijesti ove i sljedećih nedjelja:
- putem pozornosti i budnosti u odnosu na osobne čežnje i nadanja, te putem pozornosti i budnosti također i u odnosu na čežnje i nadanja drugih ljudi, da, cijeloga čovječanstva.
Gerhard Gruber..

BUDITE ODGOVORNI ZA SUTRA...
(Mt 24, 37 – 44)
Na početku smo 'Novog vremena', priprave za Božić, ili Došašća. Koliko god se može govoriti o izvjesnom napretku u svijetu ipak se svaki dan pokazuje i drugo lice čovjeka i čovječanstva. Prorok Izaija, a i mi s njime, kao da svake godine obnavljamo 'utopiju' i 'sanjanje' o boljim budućim vremenima. I tako iz godine u godinu. Skrećemo pozornost da Izaijina utopija nije utopija, nego nada koja se treba ostvariti. Nažalost, ona još do danas nije ostvarena.
Ne samo da nema neprijateljstva između 'lava i čovjeka', nego još nema prijateljstva među ljudima. Trebamo li izaći iz svojeg sna, kako poziva pismo Rimljanima, i početi bdjeti, početi biti odgovorni za događanja u svijetu. Bdijte, znači budite odgovorni... Danas je manjak odgovornosti. Kao da svi očekujemo uslugu od drugoga, društva, ustanova, ali da prihvatimo svoju odgovornost za našu i budućnost svijeta, to oklijevamo.
Pozivajući nas Isus na odgovornost, bdijenje, ne znače da se osuđujemo, nego da pobudi u nama vjerovanje u sebe. Novost se naviješta s dolaskom Isusa, od Njega koji je došao, koji dolazi i koji će doći. Koliko i koliko puta je pokušano roditi novo nebo i novog čovjeka. Prva Geneza, pa Noina, Mojsijeva... i posljednja koja još traje je Isusova. Ova najnovija, ova naša Nova era, ona je usmjerena na buđenje novoga čovjeka.
Tek s preobrazbom čovjeka može se očekivati preobrazbu svemira. Čovjekova budućnost već sada započinje u njegovom srcu i misli. Novost ne dolazi sama od sebe. Tako i Isus dolazi u otvoreno srce koje prihvaća promjenu i otvorenost. Tek s prihvaćanjem obnove vlastite dubine – srca, može se nadati novom čovječanstvu. Ponavljam, Isus nudi novo 'stvaranje' započinjući od ljudskog srca. Kao što je dah Božji oživio prvog čovjeka Adama, tako Duh Isusov rađa novog čovjeka duha i ljubavi. Tek onaj koji prihvaća ljubav kao princip i koordinatu čovječanstva može očekivati novu budućnost. Ako se ljudi ne promjene u svojoj dubini, uzalud je mijenjati sve izvanjske forme.
Sva nova saznanja (nova naučavanja) izgleda da su preskočila čovjeka kao čovjeka i njegovu dubinu. Sve su novosti (novine) bile izvanjske i zato nisu donijele Novog Čovjeka. Onaj tko očekuje novost (plemenitost, ljubav, zajedništvo), a čuva 'staro' srce ostat će razočaran. Bolje tehnike za promjenu svijeta nema od ljubavi... Sva imanja svijeta ne stvaraju nova bivstvovanja, zato još nema 'božanskog vremena' – nema Isusa u svemu.
Temelj boljoj budućnosti je u čovjeku, a ne u novim stvarima. Pa zar stvari mogu biti nove?! Na prvi pogled izgleda da jednako žive pošteni i nepošteni, ali u dubini je sasvim drukčije. Pošteni prepoznaju sinove ljudske i sina Božjega, iz dana u dan ulaze u iskustvo novog vremena. Kršćanstvo nije neko pasivno čekanje budućnosti. Ono poziva na aktivni hod prema Naprijed. Zato čovjek kršćanin ne smije stati ravnodušno prema stvarnosti koja se događa.
Dubina njegove duše tjera ga da svijet mijenja započinjući prvenstveno od sebe, od svojeg srca. Beznađe je nebožansko, nekršćansko. Kad su vremena loša, tada su oni koji vjeruju u Boga pozvani da budu nosioci aktivne nade, da otapaju beznađe. Bog će im doći ususret, ako su plemenito raspoloženi.
Odgovorni smo u Crkvi i svijetu. Bila bi velika zabuna ako bi izvanjski odigrali slavljenje, a u dubini ostali blokirani na neke svoje forme. Festivnost bi trebala izvirati iz srca i odražavati se na kićenjima, ali izgleda da se radi trgovine stvar događa obrnuto, slavi se izvanjski da bi se zakrililo unutarnju potištenost.
Da, da bi nam se nutrina otvorila Budućnosti, Isusovom dolasku, potrebno je pripraviti se, potrebno je napraviti neke zaokrete. Ako ostajemo na istim pozicijama teško je da nam se otvori nova vizija.. Čovjek je jedno biće, pa je potrebna duhovna i tjelesna priprava.
Marjan Jurčević

I. nedjelja došašća godine A
(Mt 24,37-44)
Popričesna meditacija
Vrijeme prolazi u svom ustaljenom ritmu. Katkada se čovjek upita koji je smisao života općenito, koji je smisao moga vlastitog života. Koji je smisao čovječanstva i svijeta? Koji je konačni cilj toga hoda?
Isus u evanđelju najavljuje svoj drugi dolazak. On je zajamčen kao i njegov prvi dolazak.
Mnoge stvari ovoga svijeta nisu toliko važne. U Noino vrijeme nitko ne sluti kraj. Najvažnije im je bilo jesti, piti, ženiti se. Potop prekida ljude u njihovom uhodanom načinu života.
Evanđelje nas poziva na budnost. Život kršćanina u tom bi smislu trebao biti obasjan novim svjetlom.
Počinje nova liturgijska godina. To je nova godina spasenja. Neka nam bude na blagoslov! Gospodine, pouči nas tajnama svoga kraljevstva! I daj nam milost da to svjetlo nosimo drugima! Priredio: Dario Miletić

ADVENTSKA AKCIJA
Već dvije godine pred Božić u našem samostanu prikuplja se hrana i ostale osnovne potrepštine za ratne prognanike iz Bosne koji žive u Udbini. Radi se o ljudima u potrebi koji su bez zaposlenja i žive od socijalne pomoći.
Ovoj akciji pridružuje se i naša župa Srca Isusova na Voštarnici i samostan u Kraju.
Pozivamo sve ljude dobre volje da u naš samostan donesu brašno, šećer, ulje, suhomesnate proizvode, kavu, slatkiše i ostalu nekvarljivu hranu.
Hrana će se prikupljati do 15. prosinca kada će se odvesti u Župni ured u Udbini odakle će se dijeliti stanovništvu.

Meditacija nakon pričesti
Gospodine, dođi brzo
Usred stranaka koje se svađaju
Na stranu onih koji su sami.
U misli onih koji istražuju i savjetuju
U srca svih koji su zatrovani mržnjom brojnih generacija
U pogled onih koji vide još samo sebe
Iza onih koji će biti obješeni
Posebno onih koji svakoga žele nadići
Gospodine, dođi brzo ..
Kao brat ili sestra
Kao onaj koji povezuje u jedno
Kao onaj koji među nama živi
Kao onaj koji nas ispunjava do punine
Gospodine, dođi brzo! D.M.

SATNICA * OBAVIJESTI * SATNICA * OBAVIJESTI * SATNICA * OB
Sveta ispovijed radnim danom od 8 do 11 i od 17,30 do 18,30 sati
Nedjeljom i blagdanom prije sv. Mise.

Nedjelja 28. XI. I NEDJ. DOŠAŠĆA, Jakov Markijski
Ponedjeljak: 29. XI: Svjetlana, Vlasta
Kateheza za odrasle u 19,45 sati
Utorak 30. XI. Sv. Andrija - Pobožnost utorkom sv. Anti - molitva.
Kateheza za mlade u 20 sati
Srijeda 1. XII. Natalija, Božena
Četvrtak 2. XII. Bibijana, Blanka
Petak 3. XII. Sv. Franjo Ksaverski - KLANJANJE
Subota 4. XII. Sv. Barbara
Nedjelja 5. XII. II. Došašća, Saba, Krispina
NEDJELJOM SU MISE u 8,30 u 10 i u 19 sati
Svaki dan je misa u 7 i 19 sati
Služba časova (časoslov): svagdanom u sv. misi,
nedjeljom i svetkovinama Večernja u 18,30 sati.
Prve nedjelje u mjesecu sastanak s FSR-om sat vremena prije večernje mise
Euharistijsko klanjanje: u petak poslije Mise
Krunicu molimo svaki dan u 18,30 sati.

Spasenje - da li je to još suvremeno?
Naravno da mi danas imamo teškoću s pojmom spasenja. Od čega trebamo biti spašeni? Nuždu i glad mora trpjeti, u našem području, tek manjina. Sigurno da među nama postoje siromašni ljudi koji potrebuju posebnu podršku i potporu. Ali konačno, to je stvar koju možemo, s dobrom voljom, predusresti.

MISIJSKA ZAJEDNICA MOLI I POMAŽE MISIONARE. Naša zajednica moli i pomaže fra Iliju. Obavijest novim kumovima: 50 € za za osnovnu školu, 100 € za srednju i 300 € za studente.
KUMOVI mogu predati uplate osobno u našim župama i samostanima ili u ZADRU osobno ili preko žiro računa: Hypo Alpe-Adria Bank d. d., Zagreb: 2500009-1101027824 s naznakom da je to za fra Iliju Barišić "kumstvo".

Posebno preporučamo pogledajte nedjeljna i blagdanska čitanja u PPT i PPS prezentacijama.
www.svetifrane.org (stranica našeg samostana sv. Frane u Zadru)
www.mali-brat.com (stranica naših mladih sv. Frane Zadar)
www.ofm-sv-jeronim.hr (stranica naše Provincije sv. Jeronima Zadar)
www.svetinikola.hr (stranica župe sv. Nikole Tavelića u Rijeci)